9 Mungelu wachinkhondi wangumba mbata yaki.+ Ndinguwona nyenyezi yo yingumbotoke pacharu chapasi kutuwa kuchanya, ndipu yingupaskika* ki wa pakhomu la chizenji.+2 Nyenyezi yo, yingujula* khomu la chizenji ndipu josi lingukwera kutuwa pakhomu lo, nge josi la mung’anju yikulu. Lumwi ndi mphepu vinguchita mdima+ chifukwa cha josi lo latuwanga pakhomu la chizenji cho.3 Mujosi lo mungutuwa azombi, wo angusere mucharu+ ndipu angupaskika mazaza ngakuyanana ndi mazaza nga vipiriri va pacharu chapasi.4 Azombi wo, angukambirika kuti angananganga cha vakume va pacharu chapasi, pamwenga vakume vakubiriŵira pamwenga vimiti, kweni anangi ŵanthu ŵija wo alivi chidindu chaku Chiuta pavisku vawu.+5 Ndipu azombi wo, anguzomerezeka cha kubaya ŵanthu wo, kweni anguzomerezeka kuti aŵatombozgi kwa myezi yinkhondi, ndipu anguŵatombozga nge mo chipiriri chitombozge+ asani chaluma munthu.6 Mu mazuŵa ngeningo, ŵanthu azamupenja nyifwa kweni azakuyisaniya cha, azamukhumbisiska kuti afwi, kweni nyifwa yazakuŵathaŵa.7 Azombi wo, awonekanga nge mahachi ngo nganozgeke nkhondu;+ pamitu yawu penga tinthu takuwoneka nge tivisoti taufumu tagolidi, ndipu visku vawu vawonekanga nge visku va ŵanthu,8 ŵenga ndi sisi nge la anthukazi. Minyu ngawu ngenga nge nga nkharamu,+9 ndipu ŵenga ndi vapachifuŵa nge vapachifuŵa vachisulu. Chiwawa cha mapapa ngawu chenga nge chiwawa cha magaleta ngo ngatchimbiriya ku nkhondu, ngo ngaguzika ndi mahachi.+10 Ŵe so ndi michiya yo ye ndi maliwozga; ndipu kumichiya yawu ndiku kwe mazaza ngakupweteke ŵanthu kwa myezi yinkhondi.+11 Azombi yaŵa ŵe ndi fumu yeniyo ndi mungelu wa chizenji.+ Mu Chiheberi zina laki ndi Abadoni,* kweni mu Chigiriki zina laki ndi Apoliyoni.*12 Soka lakwamba lajumphapu. Awonani! Masoka nganyaki ngaŵi+ ngatuza pavuli pa vinthu venivi.13 Mungelu wa 6+ wangumba mbata yaki.+ Ndipu ndinguvwa mazu ngamoza kutuliya mumasengwi nga guŵa la sembi lagolidi,+ lo lenga panthazi paku Chiuta.14 Mazu ngo, ngakambiyanga mungelu wa 6 mweniyo wenga ndi mbata kuti: “Fwatuwa angelu anayi wo amangika kumsinji ukulu wa Yufureti.”+15 Ndipu angelu anayi, wo anozgekereseke ora, zuŵa, mwezi kweniso chaka, angufwatulika kuti abayi chimoza mwa vigaŵa vitatu va ŵanthu.16 Chiŵerengeru cha asilikali akukwera pamahachi a gulu lankhondu chenga 200 miliyoni; chenichi ndichu chiŵerengeru chawu cho ndinguvwa.17 Ndipu mahachi ndi akukwerapu ŵaki, vo ndinguwona mu chiwona cho, vawonekanga viyo: Akukwera pamahachi anguvwala vapachifuŵa viyera nge motu, vabuluu nge mwa wa hayasifi kweniso vantcheti nge sulufule. Mitu ya mahachi ngo yawonekanga nge mitu ya nkharamu,+ ndipu mumulomu mwawu mwatuwanga motu, josi ndi sulufule.18 Ndipu chimoza mwa vigaŵa vitatu va ŵanthu, chingubayika ndi milili yitatu iyi, motu, josi ndi sulufule vo vingutuwa mumulomu mwawu.19 Pakuti mazaza nga mahachi yanga nge mumulomu mwawu ndipuso ku michiya yawu, chifukwa michiya yawu ye nge njoka ndipu ye ndi mitu. Michiya yeniyi ndiyu ngapweteke ŵanthu.20 Kweni ŵanthu anyaki wosi wo anguleka kubayika ndi milili yeniyi, angulapa cha ntchitu za manja ngawu; anguleka cha kusopa viŵanda ndi angoza agolidi, asiliva, amkuŵa, amwa kweniso achimiti, wo angawona cha, angavwa cha ndipuso angayenda cha.+21 Ndipu angulapa cha ntchitu zawu za kubaya ŵanthu, kuchita vamizimu, ureŵi* kweniso unkhungu.
tum_Latn